Luftwaffe
Hitler a încercat să îmbunătățească situația militară a Germaniei aflată în continuă înrăutățire prin lansarea operațiunii "Wacht am Rhein" (Ofensiva din Ardeni). RLV a transferat mai multe "Jagdgeschwader" pentru sprijinirea ofensivei alături de unitățile de prima linie a "Luftwaffe". Pierderile în timpul acestei operațiuni au fost foarte ridicate, aproximativ 400 de piloți au murit sau au fost declarați dispăruți în perioada 16–31 decembrie 1944. Pe 1 ianuarie 1945, Luftwaffe a lansat "Unternehmen Bodenplatte" , o încercare disperată pentru recâștigarea superiorității aeriene și reluarea ofensivei germane, aflate în dificultate. "Luftwaffe" a mobilizat peste 900 de avioane de vânătoare în această operațiune. Operațiunea a fost un eșec de proporții, care a dus la distrugerea a ceea ce mai rămăsese în "Luftwaffe".